CELEX: 32013D0470
Language: da
Date: 2013-09-20 00:00:00
Title: 2013/470/EU: Kommissionens gennemførelsesafgørelse af 20. september 2013 om ændring af afgørelse 2010/470/EU og 2010/472/EU for så vidt angår dyresundskravene vedrørende scrapie i forbindelse med handel inden for Unionen med sæd, æg og embryoner fra får og geder og import til Unionen heraf (meddelt under nummer C(2013) 5917)  EØS-relevant tekst

24.9.2013   
            
            
               DA
            
            
               Den Europæiske Unions Tidende
            
            
               L 252/32
            
         KOMMISSIONENS GENNEMFØRELSESAFGØRELSE
   af 20. september 2013
   om ændring af afgørelse 2010/470/EU og 2010/472/EU for så vidt angår dyresundskravene vedrørende scrapie i forbindelse med handel inden for Unionen med sæd, æg og embryoner fra får og geder og import til Unionen heraf
   (meddelt under nummer C(2013) 5917)
   (EØS-relevant tekst)
   (2013/470/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (1), særlig artikel 11, stk. 2, fjerde led, artikel 11, stk. 3, tredje led, artikel 17, stk. 2, litra b), artikel 18, stk. 1, første led, og artikel 19, hovedet og litra b), og
   ud fra følgende betragtninger:
   
               (1)
            
            
               Ved Kommissionens afgørelse 2010/470/EU (2) er der fastlagt standardsundhedscertifikater til brug ved handel inden for Unionen for bl.a. sendinger af sæd, æg og embryoner fra får og geder. I bilag III og IV til nævnte afgørelse er de relevante standardsundhedscertifikater fastlagt.
            
         
               (2)
            
            
               Ved Kommissionens afgørelse 2010/472/EU (3) er der bl.a. fastsat krav vedrørende udstedelse af certifikater til brug ved import til Unionen af sendinger af sæd, æg og embryoner fra får og geder. I del 2 i bilag II og del 2 i bilag IV til nævnte afgørelse er de relevante standardsundhedscertifikater fastlagt.
            
         
               (3)
            
            
               Ved Europa-Parlamentets og Rådets forordning (EF) nr. 999/2001 (4) er der fastsat regler for forebyggelse af, kontrol med og udryddelse af transmissible spongiforme encephalopatier (TSE) hos kvæg, får og geder. I kapitel A i bilag VIII til samme forordning er der fastsat betingelser for samhandelen inden for Unionen med levende dyr, sæd og embryoner. I bilag IX til samme forordning er der endvidere fastsat betingelser for import til Unionen af levende dyr, embryoner, æg og animalske produkter.
            
         
               (4)
            
            
               På grundlag af ny videnskabelig dokumentation blev forordning (EF) nr. 999/2001 ændret ved forordning (EU) nr. 630/2013 (5). Ændringerne af forordning (EF) nr. 999/2001 ophævede de fleste restriktioner vedrørende atypisk scrapie. De indebærer også yderligere tilpasning til standarderne fra Verdensorganisationen for Dyresundhed (OIE) af reglerne for samhandel inden for Unionen med får og geder og sæd og embryoner heraf og import til Unionen heraf for at afspejle en mere striks tilgang til klassisk scrapie.
            
         
               (5)
            
            
               Standardsundhedscertifikaterne til brug ved handel inden for Unionen med sendinger af sæd, æg og embryoner fra får og geder, der er fastsat i bilag III og IV til afgørelse 2010/470/EU, og standardsundhedscertifikaterne til brug ved import til Unionen af sendinger af sæd, æg og embryoner fra får og geder, der er fastsat i bilag II og IV til afgørelse 2010/472/EU, bør derfor ændres for at afspejle kravene, der er fastsat i forordning (EF) nr. 999/2001, som ændret ved forordning (EU) nr. 630/2013.
            
         
               (6)
            
            
               Afgørelse 2010/470/EU og 2010/472/EU bør derfor ændres i overensstemmelse hermed.
            
         
               (7)
            
            
               For at undgå enhver afbrydelse af handelen med og importen til Unionen af sendinger af sæd, æg og embryoner fra får og geder bør det i en overgangsperiode på visse betingelser være tilladt at anvende sundhedscertifikater, som er udstedt i overensstemmelse med afgørelse 2010/470/EU og 2010/472/EU i den version, der var gældende indtil de ændringer, der indføres ved nærværende afgørelse.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Bilag III og IV til afgørelse 2010/470/EU ændres som angivet i bilag I til nærværende afgørelse.
   Artikel 2
   Bilag II og IV til afgørelse 2010/472/EU ændres som angivet i bilag II til nærværende afgørelse.
   Artikel 3
   1.   I en overgangsperiode, som udløber den 31. december 2014, tillader medlemsstaterne handel inden for Unionen af sendinger af:
   
               a)
            
            
               sæd fra får og geder, der var opsamlet, forarbejdet og opbevaret i overensstemmelse med direktiv 92/65/EØF indtil den 31. december 2013, og som ledsages af et sundhedscertifikat udstedt senest den 31. december 2014 i overensstemmelse med standardsundhedscertifikatet i del A i bilag III til afgørelse 2010/470/EU i den version, der var gældende indtil de ændringer, som gennemføres ved nærværende afgørelse
            
         
               b)
            
            
               æg og embryoner fra får og geder, der var opsamlet, forarbejdet og opbevaret i overensstemmelse med direktiv 92/65/EØF indtil den 31. december 2013, og som ledsages af et sundhedscertifikat udstedt senest den 31. december 2014 i overensstemmelse med standardsundhedscertifikatet i del A i bilag IV til afgørelse 2010/470/EU i den version, der var gældende indtil de ændringer, som gennemføres ved nærværende afgørelse.
            
         2.   I en overgangsperiode, som udløber den 31. december 2014, tillader medlemsstaterne import til Unionen af sendinger af:
   
               a)
            
            
               sæd fra får og geder, der var opsamlet, forarbejdet og opbevaret i overensstemmelse med direktiv 92/65/EØF indtil den 31. december 2013, og som ledsages af et sundhedscertifikat udstedt senest den 31. december 2014 i overensstemmelse med standardsundhedscertifikatet i del 2, afsnit A, i bilag II til afgørelse 2010/472/EU i den version, der var gældende indtil de ændringer, som gennemføres ved nærværende afgørelse
            
         
               b)
            
            
               æg og embryoner fra får og geder, der var opsamlet, forarbejdet og opbevaret i overensstemmelse med direktiv 92/65/EØF indtil den 31. december 2013, og som ledsages af et sundhedscertifikat udstedt senest den 31. december 2014 i overensstemmelse med standardsundhedscertifikatet i del 2 i bilag IV til afgørelse 2010/472/EU i den version, der var gældende indtil de ændringer, som gennemføres ved nærværende afgørelse.
            
         Artikel 4
   Denne afgørelse er rettet til medlemsstaterne.
   
      Udfærdiget i Bruxelles, den 20. september 2013.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EFT L 268 af 14.9.1992, s. 54.
   
      (2)  Kommissionens afgørelse 2010/470/EU af 26. august 2010 om standardsundhedscertifikater til brug ved handel inden for Den Europæiske Union med sæd, æg og embryoner fra dyr af heste-, fåre- og gedearter samt med æg og embryoner fra svin (EUT L 228 af 31.8.2010, s. 15).
   
      (3)  Kommissionens afgørelse 2010/472/EU af 26. august 2010 om import til Unionen af sæd, æg og embryoner fra fåre- og gedearter (EUT L 228 af 31.8.2010, s. 74).
   
      (4)  Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (EFT L 147 af 31.5.2001, s. 1).
   
      (5)  Kommissionens forordning (EU) nr. 630/2013 af 28. juni 2013 om ændring af bilagene til Europa-Parlamentets og Rådets forordning (EF) nr. 999/2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (EUT L 179 af 29.6.2013, s. 60).
   
      BILAG I
      I bilag III og IV til afgørelse 2010/470/EU foretages følgende ændringer:
      
                  1)
               
               
                  I bilag III affattes del A således:
                  »DEL A
                  Standardsundhedscertifikat IIIA til brug ved handel inden for EU med sendinger af sæd fra dyr af fåre- og gedearter, der er opsamlet i overensstemmelse med Rådets direktiv 92/65/EØF efter den 31. august 2010 og afsendt fra en godkendt sædopsamlingsstation, som sæden stammer fra
                  
                     
                  
                     
                  
                     
               
            
                  2)
               
               
                  I bilag IV affattes del A således:
                  »DEL A
                  Standardsundhedscertifikat IVA til brug ved handel inden for EU med sendinger af æg og embryoner fra får og geder, der er opsamlet eller produceret efter den 31. august 2010 i overensstemmelse med Rådets direktiv 92/65/EØF og afsendt af et godkendt embryoopsamlings- eller embryoproduktionshold, som æggene eller embryonerne stammer fra
                  
                     
                  
                     
                  
                     
               
            
   
      BILAG II
      I bilag II og IV til afgørelse 2010/472/EU foretages følgende ændringer:
      
                  1)
               
               
                  I bilag II affattes del 2, afsnit A, således:
                  »Afsnit A
                  
                  Standardcertifikat 1 — Sundhedscertifikat for sæd, der afsendes fra den godkendte sædopsamlingsstation, som sæden stammer fra
                  
                     
                  
                     
                  
                     
                  
                     
                  
                     
                  
                     
               
            
                  2)
               
               
                  I bilag IV affattes del 2 således:
                  »DEL 2
                  
                     Standardsundhedscertifikat til brug ved import af sendinger af æg og embryoner fra dyr af fåre- og gedearter